पाएं अपने शहर की ताज़ा ख़बरें और फ्री ई-पेपरडाउनलोड करें
दीपका खदान से काेयला लेकर जाते समय थकावट की वजह से ट्रेलर राेककर उतरते ही 4 युवकाें ने लूटपाट की। मामले में पुलिस ने चाराें आराेपी काे गिरफ्तार कर लिया है। दीपका थाना प्रभारी हरीशचंद्र टांडेकर ने बताया कि कुसमुंडा निवासी हरकेश्वर गिरी ट्रेलर सीजी-12-एटी-7739 का चालक है।
वह बुधवार रात दीपका खदान से ट्रेलर में काेयला लेकर जा रहा था। करीब 8.30 बजे वह बाइपास एसीबी गैरेज के पास पहुंचा था। थकावट लगने की वजह से उसने ट्रेलर राेका। इसी दाैरान वहां राजा साेनी, तुषार, अब्दुल्ला कुरैशी और सुमीत रजक पहुंचे, जिन्हाेंने चालक हरकेश्वर गिरी से ड्राइविंग लाइसेंस, आधार कार्ड, 1500 रुपए और ट्रेलर का चाबी लूट लिया। इसके बाद वे चाराें वहां से फरार हाे गए। हरकेश्वर गिरी ने दीपका थाना पहुंचकर घटना की रिपाेर्ट लिखाई।
पुलिस ने घटना स्थल पहुंचकर जांच-पड़ताल करते हुए पुष्टि की। इसके बाद आराेपियाें के खिलाफ लूट का मामला दर्ज किया गया। गुरुवार काे पतासाजी करते हुए चाराें आराेपियाें काे पकड़ लिया गया। उनके पास से लूट की रकम और सामान बरामद कर लिया गया। उन्हें लूट के मामले में गिरफ्तार कर काेर्ट में पेश किया, जहां से उन्हें जमानत के अभाव में जेल भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn